
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1871 

16 Δεκεμβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση διάθεσης πίστωσης 25.000 Ευρώ για τη χρη¬ 
ματοδότηση του Εθνικού Ιδρύματος Αγροτικής 
Έρευνας (Ε.Θ.Ι.ΑΓΕ). 1 

Αντικατάσταση μελών Επιτροπών Απογραφής όπως 
προβλέπεται από την απόφαση:"Συγκρότηση επι¬ 
τροπών για την απογραφή και τον έλεγχο του δι¬ 
καιώματος της νομίμου κυκλοφορίας των κυκλο- 


φορούντων στη Χώρα ΦΔΧ αυτοκινήτων". 2 

Συγκρότηση της νομοπαρασκευαστικής επιτροπής 
στο Υπουργείο Μεταφορών και Επικοινωνιών". 3 

Τροποποίηση της συστατικής πράξης του Νομικού 
Προσώπου Δημοσίου Δικαίου «Φιλαρμονική» Δή¬ 
μου Φαναριού" Ν. Πρεβέζης. 4 

Τροποποίηση Οργανισμού Εσωτερικής Υπηρεσίας 
του Νηπιακού - Βρεφικού Οργανισμού του Δήμου 
Κω. 5 

Τροποποίηση της από 18.11.2003 Προκήρυξης για τη 
χορήγηση αδειών ίδρυσης, εγκατάστασης και λει¬ 
τουργίας τηλεοπτικών σταθμών ελεύθερης λήψης 
τοπικής εμβέλειας". 6 


ΑΠΟΦΑΣΕΙ Σ 

Αριθ. 116892/6631 (1) 

Έγκριση διάθεσης πίστωσης 25.000 Ευρώ για τη χρημα¬ 
τοδότηση του Εθνικού Ιδρύματος Αγροτικής Έρευνας 
(Ε.Θ.Ι.ΑΓΕ). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Νόμου 1558/1985 "Κυβέρνηση & Κυ¬ 
βερνητικά Όργανα" (ΦΕΚ 137/Α/26.7.1985). 

2. Το Π.Δ. 402/88 "Οργανισμός του Υπ. Γεωργίας" 

3. Τις διατάξεις του Ν.389/1943 "Περί τροποποιήσεως 
και συμπληρώσεως των περί Κ.Τ.Γ.Κ. και Δασών διατάξε¬ 
ων "(ΦΕΚ 233/Α728.7.1943). 


4. Τις διατάξεις του Β.Δ. 284/61 "Περί τροποποιήσεως 
και συμπληρώσεως των Περί Διοικήσεως, Διαχειρίσεως 
και Λειτουργίας του Κ.Τ.Γ.Κ. και Δασών Διατάξεων "(ΦΕΚ 
82/Α718.5.61). 

5. Την 254197/5.9.2002 κοινή υπουργική απόφαση 
(Υφυπουργού Εσωτερικών Δημοσίας Διοίκησης και Απο¬ 
κέντρωσης και Υπουργού Γεωργίας "Ανασυγκρότηση Δι¬ 
οικητικού Συμβουλίου Κ.Τ..Γ.Κ. και Δασών (ΦΕΚ 
1207/Β/18.9.2003). 

6. Την 353036/5.7.2000 Απόφαση του Υπουργού Γεωρ- 
γίας "Περί μεταβίβασης στους Γενικούς Γραμματείς, 
στους Γενικούς διευθυντές και στους Υπηρεσιακούς πα¬ 
ράγοντες του Υπουργείου της εξουσίας να υπογραφούν 
"με εντολή Υπουργού" (ΦΕΚ 895/Τ.Β'8.7.2000). 

7. Το Νόμο 3170/2003, άρθρο 15, παράγραφος 12 (ΦΕΚ 
191/Α/29.7.2003). 

8. Την 63391/20.11.2003 απόφαση της Δ/νσης Οικονο¬ 
μικής του Υπουργείου Γεωργίας "Έγκριση διάθεσης πί¬ 
στωσης 25.000 Ευρώ για τη χρηματοδότηση του 
ΕΘ.Ι.ΑΓ.Ε στα πλαίσια υλοποίησης προγράμματος του 
Υπ. Γεωργίας. 

9. Το άρθρο 27 του Ν. 1081/1992 (ΦΕΚ 154/Α) με το 
οποίο προστέθηκε το άρθρο 29 Α' στο Ν. 1558/85 "Έλεγ¬ 
χος δαπανών που προκαλούν οι κανονιστικές διοικητικές 
πράξεις" πρόκληση δαπάνης 25.000 Ευρώ από το Κ.Τ.Γ.Κ. 
και Δασών από την ισχύ της παρούσης απόφασης, απο¬ 
φασίζουμε: 

Εγκρίνουμε τη διάθεση πίστωσης 25.000,00 Ευρώ για 
τη Χρηματοδότηση του ΕΘ.Ι.ΑΓ.Ε. (Ινστιτούτο Μεσογεια¬ 
κών Δασικών Οικοσυστημάτων και Τεχνολογίας Δασικών 
Προϊόντων, προκειμένου να προβεί στην υλοποίηση του 
προγράμματος του Υπουργείου Γεωργίας για τις επιπτώ¬ 
σεις της ατμοσφαιρικής ρύπανσης στα δασικά οικοσυ¬ 
στήματα της χώρας κατά το 2003. 

Η πιο πάνω δαπάνη θα βαρύνει τις πιστώσεις του προϋ¬ 
πολογισμού του Κ.Τ.Γ.Κ. και Δασών, της Διεύθυνσης Ανά¬ 
πτυξης Δασικών Πόρων, Φ.120 Κ.Α. 2479 οικονομικού 
έτους 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2003 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Γ6/71637/5877 (2) 

Αντικατάσταση μελών Επιτροπών Απογραφής όπως προ- 
βλέπεται από την απόφαση:"Συγκρότηση επιτροπών 
για την απογραφή και τον έλεγχο του δικαιώματος της 
νομίμου κυκλοφορίας των κυκλοφορούντων στη Χώ¬ 
ρα ΦΔΧ αυτοκινήτων”. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 638/1970 " Περί ιατρικής εξε- 
τάσεως των οδηγών αυτοκινήτων κλπ", άρθρο 2, όπως 
τροποποιήθηκε με τους Νόμους 771/78,823/78,1959/91, 
2366/95, 2465/97, 2671/98 και 2801/2000. 

2. Τις διατάξεις του άρθρου 13 "εκπόνηση μελετών από 
το Υπουργείο Μεταφορών και Επικοινωνιών” του 
Ν.2578/98, όπως τροποποιήθηκε με το Ν.2801/2000 . 

3. Την Β-24177/667/24.12.1999 (Β'36) απόφαση του 
Υπουργού Μεταφορών και Επικοινωνιών "Αντικατάστα¬ 
ση, τροποποίηση και συμπλήρωση της 19800/1982, πινα¬ 
κίδες αριθμού κυκλοφορίας αυτοκινήτων οχημάτων και 
ρυμουλκούμενων”, όπως ισχύει. 

4. Τη Γ6/25114/1982/12.4.2001 (ΦΕΚΒ582) "Συγκρότη¬ 
ση επιτροπών για την απογραφή και τον έλεγχο του δικαι¬ 
ώματος της νομίμου κυκλοφορίας των κυκλοφορούντων 
στη Χώρα ΦΔΧ αυτοκινήτων" όπως τροποποιήθηκε με τις 
Γ6/49421/3728/31.7.2001, Γ6/12862/1079/28.2.2002, 
Γ6/31763/2893, και Γ6/70022/6456/16.12.2002. 

5. Τη Γ6/59160/4160/29 Σεπτεμβρίου 2000 εγκύκλιο του 
Γενικού Γραμματέατου Υπουργείου Μεταφορών και Επι¬ 
κοινωνιών: "Απογραφή Φ.Δ.Χ. αυτοκινήτων" 

6. Την ανάγκη περαιτέρω παράτασης του έργου της 
απογραφής ύστερα από τις προτάσεις των υπηρεσιών 
των Νομαρχιακών Αυτοδιοικήσεων της Χώρας. 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Α. Τροποποιούμε την Γ6/31763/2893/24.7.2002 (ΦΕΚ 
Β582/2001) απόφαση "Συγκρότηση επιτροπών για την 
απογραφή και τον έλεγχο του δικαιώματος της νομίμου 
κυκλοφορίας των κυκλοφορούντων στη Χώρα ΦΔΧ αυτο¬ 
κινήτων" όπως παρακάτω: 

1. Νομαρχιακή Αυτοδιοίκηση Κεφαλληνίας, Δ/νση Με¬ 
ταφορών & Επικοινωνιών : Αντικαθιστούμε τον εκπρόσω¬ 
πο των Μεταφορέων Αλυσανδράτο Βασίλειο με τον Κα- 
ρούσο Ανδρέα του Σπυρίδωνος από 5.5.2003 αναδρομι¬ 
κά. 

2. Νομαρχιακή Αυτοδιοίκηση Τρικάλων, Δ/νση Μεταφο¬ 
ρών & Επικοινωνιών: Αντικαθιστούμε την υπάλληλο Να- 
σιάκου Βάϊα με τον υπάλληλο Μαντζαβέλα Δημήτριο από 
4.7.2003 αναδρομικά. 

3. Νομαρχιακή Αυτοδιοίκηση Αθηνών - Πειραιώς, Νο¬ 
μαρχία Αθηνών, Δ/νση Μεταφορών & Επικοινωνιών Ανα¬ 
τολικού Τομέα: Συγκροτούμε μία επί πλέον επιτροπή απο- 
τελούμενη από τους υπαλλήλους Αναγνώστου Μαρία και 
Γαλάτη Παναγιώτη και εκπρόσωπο των μεταφορέων τον 
Ηλία Ιωάννη, από 24.3.2003 αναδρομικά. 

4. Νομαρχιακή Αυτοδιοίκηση Αχαΐας Υπηρεσία Συγκοι¬ 
νωνιών Αιγίου : Αντικαθιστούμε τον υπάλληλο Γούσα Πα¬ 
ναγιώτη του Νικολάου με την υπάλληλο Χωρική Βασιλική 
του Σωτηρίου από 28.2.2003 αναδρομικά. 

5. Νομαρχιακή Αυτοδιοίκηση Αρκαδίας Διεύθυνση Με¬ 
ταφορών & Επικοινωνιών Τρίπολης : Αντικαθιστούμε την 


υπάλληλο Μπουρτσουκλή Βασιλική με την υπάλληλο 
Μπακοπούλου Αναστασία από 3.12.2002 αναδρομικά. 

6. Νομαρχιακή Αυτοδιοίκηση Λασιθίου Τμήμα Μεταφο¬ 
ρών & Επικοινωνιών Σητείας : Αντικαθιστούμε τους υπαλ¬ 
λήλους Μαγκώνη Γεώργιο του Χαριλάου και Γκουργκού- 
λη Μιχαήλ του Βασιλείου μετους υπαλλήλους Τσουράκη 
Ιωάννη καιΔημητρίου Ιωάννη από 10.9.2002 αναδρομικά. 

7. Νομαρχιακή Αυτοδιοίκηση Μαγνησίας Διεύθυνση 
Μεταφορών & Επικοινωνιών : Αντικαθιστούμε τον υπάλ¬ 
ληλο Αρίδη Ιωάννη με την υπάλληλο Μπαρή Ευδοξία από 
20.9.2002 αναδρομικά. 

8. Νομαρχιακή Αυτοδιοίκηση Ημαθείας, Υπηρεσία Με¬ 
ταφορών & Επικοινωνιών Βέρροιας : στην επιτροπή απο- 
γραφής που αποτελείται από τους Υπαλλήλους Πιστοφί- 
δου Λοϋίζα και Μπούθα Ζωή, εκπρόσωπος των μεταφο¬ 
ρέων ορίζεται ο Κοντογούνης Δημήτριος από 11.6.2001 
αναδρομικά. 

9. Νομαρχιακή Αυτοδιοίκηση Λασιθίου, Υπηρεσία Με¬ 
ταφορών & Επικοινωνιών Ιεράπετρας: Αντικαθιστούμε το 
από παραδρομή αναγραφέν όνομα του εκπροσώπου των 
μεταφορέων Φιφετάκη Λ. στο σωστό Τσιφετάκης Βασί¬ 
λειος. 

10. Νομαρχιακή Αυτοδιοίκηση Λασιθίου, Υπηρεσία Με¬ 
ταφορών & Επικοινωνιών Σητείας: αντικαθιστούμε τον 
υπάλληλο Τσουράκη Ιωάννη με την υπάλληλο Δρεττάκη 
Ευαγγελία και τον υπάλληλο Δημητρίου Ιωάννη με τον 
υπάλληλο Μαγκώνη Γεώργιο από 16.5.2002 αναδρομικά. 

11. Νομαρχιακή Αυτοδιοίκηση Χανίων, Δ/νση Μεταφο¬ 
ρών & Επικοινωνιών: στην επιτροπή που αποτελείται από 
τους υπαλλήλους Βιέννα Δέσποινα και Φραγκάκης Ιω¬ 
σήφ, ως εκπρόσωπος των μεταφορέων ορίζεται ο Σταμα- 
τάκης Σπύρος σε αντικατάσταση του Μαυράκη Ιωάννη, 
από 1/8/2001 αναδρομικά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2003 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 

-♦- 

Αριθ. 72609/6731 (3) 

Συγκρότηση της νομοπαρασκευαστικής επιτροπής στο 
Υπουργείο Μεταφορών και Επικοινωνιών". 

Ο ΥΠΟΥΡΓΟΣ 

ΜΕΤΑΦΟΡΏΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις , 

α.του εδαφίου Βτηςπερ. βτηςπαρ.4του άρθρου 8του 
Ν. 2366/95 (Α'256) όπως αντικαταστάθηκε από το άρθρο 
13του Ν. 2578/88 (Α'30),τηνπαρ.1 του άρθρου ΙΟτου Ν. 
2801/2000 (Α'46) και την παρ. 2 του άρθρου 48 του Ν. 
2963 (Α'268) 

β. το Π.Δ. 293/99 "Οργανισμός του Υπουργείου Μετα¬ 
φορών και Επικοινωνιών"(Α' 263). 

γ. του άρθρου 2 του Ν. 2503/97 "Υπηρεσιακή κατάστα¬ 
ση και αναμόρφωση μισθολογικού και διδακτικού και 
Ερευνητικού προσωπικού και του Εκπαιδευτικού Προσω¬ 
πικού των ιδρυμάτων της τριτοβάθμιας εκπαίδευσης 
(Α.Ε.Ι. -Τ.Ε.Ι.)-Μισθολογικές ρυθμίσεις ερευνητικών και 
ερευνητικών ιδρυμάτων και άλλων συναφών κατηγοριών 
και άλλες διατάξεις (Α 218). 

δ.τηςπαρ. 19του άρθρου 19τουΝ. 2366/96 "Ρυθμίσεις 
θεμάτων Εθνικών κληροδοτημάτων , δημοσίων και αντα- 
λαξίμων Κτημάτων και άλλες διατάξεις" (Α'43). 

ε. του άρθρου 29Ατου Ν.1558/85 "Κυβέρνηση και Κυ¬ 
βερνητικά όργανα" όπως προστέθηκε με το άρθρο 27 του 
Ν. 2081/82 και αντικαταστάθηκε με το άρθρο 1 του Ν. 
2469/97. 

2. Το 91650/28.11.2003 έγγραφο του Προέδρου του 
Νομικού Συμβουλίου του Κράτους (Ν.Σ.Κ.). 

3. Την ανάγκη συγκρότησης της νομοπαρασκευαστικής 
επιτροπής (μη αμιγούς ) στο Υπουργείο Μεταφορών και 
Επικοινωνιών, λόγω λήξης της θητείας της(11.12.2003), 
για την επεξεργασία σχεδίων νόμων , προεδρικών δια¬ 
ταγμάτων και κανονιστικών αποφάσεων η οποία θα ασχο- 
λείται εκτός κανονικού ωραρίου εργασίας . 

4. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
κρατικού Προϋπολογισμού , αφού αυτή θα βαρύνει τις πι¬ 
στώσεις του ειδικού λογαριασμού του Ν .Δ. 638/70 που τη¬ 
ρείται από το Υπουργείο Μεταφορών και Επικοινωνιών 
στην Εθνική Τράπεζα (αρ. λογ. 541077-03), αποφασίζουμε: 

α. Συγκροτούμε, λόγω λήξης της θητείας της 
(11.12.2003), την νομοπαρασκευαστική επιτροπή στο 
Υπουργείο Μεταφορών και Επικοινωνιών, για δύο (2) έτη, 
αποτελούμενη από τα παρακάτω μέλη: 

1. Νικόλαο Κατσίμπα, Νομικό Σύμβουλο του Κράτους 
στο Υπουργείο Μεταφορών και επικοινωνιών (ΥΠ.ΜΕ) ,ως 
Πρόεδρο. 

2. Αφροδίτη Κουτούκη,Πάρεδρο του Ν.Σ.Κ. στο 
ΥΠ.ΜΕ,ως αναπληρώτρια Προέδρου. 

3. Γαρυφαλιά Αθανασίου,Δικηγόρο Δ.Ν. 

4. Παναγιώτη Ζάχο,Γενικό Διευθυντή ,του ΥΠ.ΜΕ. 

5. Αναστασία Σακκά,Δικηγόρο. 

6. Θάλεια Εμίρη, Δικηγόρο. 

7. Αντιόπη Αθανασιάδου,Δικηγόρο. 

8. Ιωάννη Τσακαλάκη, τ. Γενικό Διευθυντή του ΥΠ.ΜΕ. 

9. Ζωή Πρωτοψάλτη, Τμηματάρχη του ΥΠ.ΜΕ 

10. Μαρία Υφαντή, Τμηματάρχη του ΥΠ.ΜΕ. 

11. Αρτεμίσια Κουμπάρου, Δικηγόρο. 

12. Χριστόφορο Καλόγερό, Δικηγόρο. 

13. Νικόλαο Αντωνίου, Δικηγόρο, Επιτ. Νομικό Σύμβου¬ 
λο του Κράτους. 

14. Γεώργιο Αναγνωστόπουλο, Δικηγόρο. 

15. Αναστασία Κεδίκογλου .Δικηγόρο. 

Γραμματέας της Επιτροπής ορίζεται η Σταυρούλα Σμα- 
ράϊδου , υπάλληλος του ΥΠ.ΜΕ, με αναπληρώτρια την 
Παναγούλα Χριστοδούλου , υπάλληλο του ΥΠ.ΜΕ. 

β. Έργο της Επιτροπής είναι η επεξεργασία σχεδίων νό¬ 
μων , προεδρικών διαταγμάτων και κανονιστικών αποφά¬ 
σεων που αφορούν θέματα αρμοδιότητας του Υπουργεί¬ 
ου Μεταφορών και Επικοινωνιών. 

γ. Στην Επιτροπή υποβάλλονται από τις καθ' ύλην αρ¬ 
μόδιες Υπηρεσίες τα προσχέδια νόμων, προεδρικών δια¬ 
ταγμάτων και κανονιστικών αποφάσεων. Η Επιτροπή δια¬ 
τυπώνει τυχόν παρατηρήσεις επ' αυτώντις οποίες στη συ¬ 
νέχεια αποστέλνει στις εν λόγω Υπηρεσίες προκειμένου 
να διαμορφώνουν το τελικό κείμενο των εν λόγω νομοθε- 
τημάτων. 

δ. Η Επιτροπή δύναται να καλεί δια του Προέδρου της 
υπηρεσιακούς παράγοντες του ΥΠ. Μ. Ε και των εποπτευ- 
ομένων από αυτό Οργανισμών για την παροχή στοιχείων 
και πληροφοριών σχετικών με το προς ρύθμιση συζητού- 
μενο, κάθε φορά, θέμα. 


ε. Για την ταχύτερη επεξεργασία των σχετικών νομοθε¬ 
τικών κειμένων με ευθύνη του Προέδρου δύναται να συ¬ 
γκροτούνται υποομάδες από τα μέλη της επιτροπής . 

ζ. Το ύψος της αποζημίωσης των μελών της επιτροπής 
θα καθοριστεί σύμφωνα με τις κείμενες διατάξεις. 

Η οικ.76640/8213/6.12.2001 απόφαση, όπως τροποποι¬ 
ήθηκε, παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου 4 Δεκεμβρίου 2003 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ.8221 (4) 

Τροποποίηση της συστατικής πράξης του Νομικού Προ¬ 
σώπου Δημοσίου Δικαίου «Φιλαρμονική» Δήμου Φανα¬ 
ριού" Ν. Πρεβέζης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 12, παρ. 1,2,3 και 4 του Ν. 
1188/81 "περί καταστάσεως προσωπικού των Οργανι¬ 
σμών Τοπικής Αυτ/σης". 

2. Τις διατάξεις του άρθρου 26, παρ. 6, του Ν. 2130/93 
"περίτροποποίησης και συμπλήρωσης διατάξεων της πε¬ 
ριφερειακής διοίκησης, του κώδικα της Ελληνικής Ιθαγέ¬ 
νειας, του Δημοτικού και Κοινοτικού κώδικα, των διατάξε¬ 
ων για τις προσόδους των Οργανισμών Τοπικής Αυτ/σης 
και άλλες διατάξεις". 

3. Τις διατάξεις του άρθρου 8, παρ. 5, του Ν. 2307/95 
"περί προσαρμογής της Νομοθεσίας αρμοδιότητας 
Υπουργείου Εσωτερικών, στις διατάξεις για τη Νομαρ¬ 
χιακή Αυτοδιοίκηση και άλλες διατάξεις". 

4. Τις διατάξεις του άρθρου 1-7, του Ν. 2503/97 "περι'Δι- 
οίκηση, στελέχωση της Περιφέρειας, ρύθμιση θεμάτων 
για την τοπική Αυτ/ση και άλλες διατάξεις". 

5. Την 104/97 απόφαση του Κοινοτικού Συμβουλίου Κα- 
ναλλακίου, με την οποία έγινεη σύστασητου Νομικού Προ¬ 
σώπου «Φιλαρμονική», καιεγκρίθηκε με την 9942/15.12.97 
απόφαση της Δ/νσης Τοπ. Αυτ/σης και Δ/σης Ν. Πρέβεζας, 
και δημοσιεύτηκε στο ΦΕΚ 27/23.1.98.Τ. Β'. 

6. Την 128/2003 απόφαση του Δήμου Φαναριού, "περί 
τροποποιήσεως της συστατικής πράξης του Ν .Π .Δ.Δ. «Φι¬ 
λαρμονική» του ανωτέρω Δήμου". 

7. Την 20921/19.9.2001 απόφαση του Γενικού Γραμμα¬ 
τέα Περιφέρειας Ηπείρου, "περί μεταβίβασης αρμοδιοτή¬ 
των και παροχή εξουσιοδότησης υπογραφής αποφάσε¬ 
ων, εγγράφων κλπ., με εντολή Γενικού Γραμματέα Περι¬ 
φέρειας, στο Γενικό Δ/ντή, στο Δ/ντή και στους Πρ/νους 
τωντμημάτωντηςΔ/νσηςΤοπικής Αυτ/σης και Δ/σης ,των 
Νομών, εκτός της έδρας της Περιφέρειας (ΦΕΚ 
1271/2.10.2001,τ.Β'). 

8. Το γεγονός ότι υπάρχει εγγεγραμμένη πίστωση στον 
προϋπολογισμό του Δήμου, για την κάλυψη της δαπάνης, 
αποφασίζουμε: 

Επικυρώνουμε την 128/2003 απόφαση του Δημοτικού 
Συμβουλίου Φαναριού "περί τροποποίησης της συστατι¬ 
κής πράξηςτου Ν.Π.Δ.Δ. «Φιλαρμονική» του ανωτέρω Δή¬ 
μου ως εξής: 

Συμπληρώνεται το άρθρο 3ο της ΤΤ9942/15.12.97 από¬ 
φασης της Δ/νσης Τοπ. Αυτ/σης και Δ/σης του Ν. Πρέβε- 

ζας," περί σύστασηςτου Ν.Π.Δ.Δ. «Φιλαρμονική»του Δή¬ 
μου Φαναριού", αναγράφοντας ως ποσό χρηματοδότη¬ 
σης "15.000" Ευρώ. 

Κατά τα λοιπά ισχύει, όπως έχει, η συστατική πράξη του 
Ν.Π.Δ.Δ. «Φιλαρμονική» του ανωτέρω Δήμου, που ψηφί¬ 
στηκε με την 104/97 απόφαση του Κοινοτικού Συμβουλί¬ 
ου Καναλλακίου, εγκρίθηκε μετηνΤΤ9942/15.12.97 από¬ 
φαση της Δ/νσης Τοπ. Αυτ/σης και Δ/σης Ν. Πρέβεζας και 
δημοσιεύτηκε στο ΦΕΚ 27/23.1.98, τ. Β'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 3 Δεκεμβρίου 2003 

Με εντολή Γενικού Γραμματέα Περιφέρειας 
Η Αναπληρώτρια Διευθύντρια 
Μ. ΠΙΠΙΛΙΔΟΥ 

- ♦ - 

Αριθ. 12061 (5) 

Τροποποίηση Οργανισμού Εσωτερικής Υπηρεσίας του 
Νηπιακού - Βρεφικού Οργανισμού του Δήμου Κω. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τιςδιατάξειςτου άρθρου 203του Π.Δ. 410/95 (ΔΚΚ). 

2. Τις διατάξεις των άρθρων 7, 9, 11, 12 και 18 του Ν. 
2503/1997. 

3. Τις διατάξειςτου άρθρου 1 του Ν.2081/92 και του άρ¬ 
θρου 1 του Ν. 2469/97. 

4. Τις διατάξειςτου άρθρου 1 του Ν. 2647/1998. 

5. Τον ισχύοντα Οργανισμό Εσωτερικής Υπηρεσίας του 
Νηπιακού - Βρεφικού Οργανισμού του Δήμου Κω που δη¬ 
μοσιεύτηκε στο ΦΕΚ 628/τ. Β'/18.7.1995, με την 1663/ 
23.6.1995 απόφαση του Περιφερειακού Διευθυντή. 

6. Την 4699/Β/29.8.97 (ΦΕΚ 891/τ.Β/9.10.97) απόφαση 
του Γ ενικού Γ ραμματέα Περιφέρειας Νοτίου Αιγαίου "Πε¬ 
ρί μεταβίβασης δικαιώματος υπογραφής στους Προϊστά¬ 
μενους Δ/νσεων καιΤμημάτωντης Γ ενικής Δ/νσης της Πε¬ 
ριφέρειας στο Νομό Δωδ/σου. 

7. Την 220/2003 απόφαση του Δημοτικού Συμβουλίου 
Δήμου Κω. 

8. Την 44/2003 απόφαση του Διοικητικού Συμβουλίου 
του Δημοτικού Οργανισμούτου Νηπιακού - Βρεφικού Ορ¬ 
γανισμού του Δήμου Κω, αποφασίζουμε: 

Τροποποιούμε τον Οργανισμό Εσωτερικής Υπηρεσίας 
του Νηπιακού - Βρεφικού Οργανισμούτου Δήμου Κω, που 
δημοσιεύθηκε στο ΦΕΚ 628/τ. Β'/18.7.1995 ως εξής: 

Άρθρο 1 

Διάρθρωση Υπηρεσιών 

Οι υπηρεσίες του Δημοτικού Νηπιακού Βρεφικού Ορ¬ 
γανισμού Δήμου Κω λειτουργούν σε επίπεδο Διεύθυνσης, 
ή Τμήματος, ή γραφείου ανάλογα με την δυναμικότητα 
του Σταθμού, σύμφωνα με τη συστατική πράξη προσαρ¬ 
μογής του. 

Η Διεύθυνση του Νηπιακού Βρεφικού Οργανισμού απο- 
τελείται από τα εξής Τμήματα: 

1. Τμήμα Βρεφικό. 

2. Τμήμα Προ νηπιακό. 

3. Τμήμα Νηπιακό. 

4. Γ ραφείο Διοικητικού Οικονομικού. 


Άρθρο 2 

Αρμοδιότητες Δ/νσης και Τμημάτων 

Α) Η Δ/νση Εποπτεύει, συντονίζει και κατευθύνει το παι¬ 
δαγωγικό έργο του Σταθμού και γενικά μεριμνά για την 
εύρυθμη λειτουργία του σύμφωνα με τον ισχύοντα Κανο¬ 
νισμό. 

Β) Τα τμήματα Βρεφικό, Προ νηπιακό και νηπιακό επι¬ 
μελούνται την παροχή σύγχρονης Προσχολικής αγωγής 
στα Φιλοξενούμενα νήπια σε συνεργασία με το προσωπι¬ 
κό του Οργανισμού. 

Γ) Το Γραφείο Διοικητικού Οικονομικού διαχειρίζεται 
όλα τα Διοικητικά Οικονομικά θέματα του Νομικού Προ¬ 
σώπου σε συνεργασία με τον Διευθυντή του Οργανισμού. 

Άρθρο 3 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
παιδαγωγούς των Τμημάτων για την εφαρμογή των συγ¬ 
χρόνων απόψεων της Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία του Ορ¬ 
γανισμού . 

4. Εισηγείται στο Δ.Σ. του Οργανισμού κάθε θέμα που 
αφορά τη λειτουργία, το προσωπικό, τους γονείς και την 
υλικοτεχνική υποδομή του Οργανισμού όπως: 

- τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του. 

- το παιδαγωγικό υλικό και τον πόσης φύσεως εξοπλι¬ 
σμό. 

- τις απαραίτητες εργασίες για την επισκευή και συντή¬ 
ρηση των κτιρίων. 

- την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στον Οργανισμού. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων. 

7. Είναι υπεύθυνος για την προμήθεια και τον έγκαιρο 
εφοδιασμό του Οργανισμού με τα αναγκαία τρόφιμα και 
λοιπά που είναι απαραίτητα για την εύρυθμη λειτουργία 
του σε συνεργασία με το Τμήμα Διοικητικού Οικονομικού. 

8. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών σε συ¬ 
νεργασία με το Τμήμα Διοικητικού Οικονομικού. 

9. Καταρτίζει τον προϋπολογισμό απολογισμό ισολογι¬ 
σμό σε συνεργασία με το Τ μήμα Διοικητικού Οικονομικού. 

10. Φροντίζει να τηρούνται σε καλή κατάσταση και 
πάντοτε ενημερωμένα τα υπηρεσιακά βιβλία και έντυπα 
του Οργανισμού και εποπτεύει τη διεκπεραίωση της αλ¬ 
ληλογραφίας. 

11. Συνεργάζεται αρμονικά με το Τμήμα Διοικητικού Οι¬ 
κονομικού το οποίο οφείλει να παρέχει κάθε στοιχείο για 
να διασφαλισθεί η εύρυθμη λειτουργία του Οργανισμού 
για την επίτευξη των σκοπών του. 

12. Στην αρχή κάθε έτους με πρακτικό προβείνει στον 
ορισμό υπευθύνων για κάθε τομέα δραστηριότητας του 
Οργανισμού. 

13. Συγκαλεί το Σύλλογο διδασκόντων και το λοιπό 
προσωπικό σε τακτές μια φορά το μήνα και έκτακτες κα- 

τά την κρίση του συνεδριάσεις και εισηγείται τα προς συ¬ 
ζήτηση θέματα, αν δεν έχει αναθέσει την εισήγηση σε άλ¬ 
λον. 

Είναι υποχρεωτικό για το Δ/ντή να συγκαλέσει εγγρά- 
φωςτο 50% +1 του προσωπικού. 

14. Συγκαλεί δύο (2) φορές τουλάχιστον το χρόνο συ¬ 
γκέντρωση των γονέων για ενημέρωσή τους. 

15. Φροντίζει για τη διοργάνωση των προγραμματι¬ 
σμένων πολιτιστικών εκδηλώσεων και άλλων εκδηλώσε¬ 
ων μη προγραμματισμένων που κατά την κρίση του θα 
πρέπει να πραγματοποιηθούν, ύστερα από έγκριση του 
Δ.Σ. του Οργανισμού. 

16. Καλύπτει τα έκτακτα κενά προσωπικού, με την 
προσωρινή ανακατανομή των τομέων ευθύνης του κα- 
θενός. 

17. Παρίσταται στις συνεδριάσεις του Δ.Σ. υποχρεωτι¬ 
κά για θέματα λειτουργίας του Οργανισμού και κάνει ει¬ 
σηγήσεις γι’ αυτό χωρίς να έχει δικαίωμα ψήφου. 

18. Εφαρμόζει πιστά τον κανονισμό λειτουργίας του 
Οργανισμού καθώς και τη λοιπή νομοθεσία. 

19. Για κάθε κρούσμα μεταδοτικής ασθένειας που 
παρουσιάζεται μεταξύ των βρεφών και νηπίων ενημε¬ 
ρώνει αμέσως τις αρμόδιες αρχές. 

20. Οφείλει να συνεργάζεται αρμονικά με όλο το 
προσωπικό αφού στην καλή συνεργασία στηρίζεται όλο 
το έργο του οργανισμού . 

Η συνεργασία αυτή θα επιτευχθεί, όταν σέβεται την 
προσωπικότητα του καθενός από το προσωπικό, όταν 
προβαίνει στην ανάθεση των διαφόρων εργασιών και κα¬ 
θηκόντων με δικαιοσύνη και όταν δείχνει πραγματικό 
ενδιαφέρον για την επίλυση των υπηρεσιακών αλλά και 
των προσωπικών προβλημάτων του προσωπικού. 

Άρθρο 4 

Καθήκοντα Προϊσταμένων Βρεφικού, Προ νηπιακού, 
Νηπιακού Τμημάτων. 

Είναι υπεύθυνος: 

1. Για την εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του. 

4. Εισηγείται στη Διεύθυνση, τις ανάγκες του Τμήματος 
σε προσωπικά και πόσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού, 
γονέων. 

6. Τηρεί άλατα απαραίτητα βιβλία. 

Άρθρο 5 

Καθήκοντα Προϊσταμένου Τμήματος Διοικητικού Οικο¬ 
νομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του σε συνεργασία με τον Προϊστάμενο Διεύθυνσης. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών σε συ¬ 
νεργασία με τον Προϊστάμενο Διεύθυνσης. 

3. Συντάσσειτις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 


των προσαυξήσεων κ.λ.π. του προσωπικού. 

4. Συνεργάζεται με τον Διευθυντή για τηνκατάρτιση του 
προϋπολογισμού απολογισμού ισολογισμού. 

5. Τηρεί άλατα απαραίτητα βιβλία. 

Άρθρο 6 

Οργανική Σύνθεση Προσωπικού 
"Οι θέσεις προσωπικού ορίζονται ως εξής: 

Α. ΜΟΝΙΜΕΣ ΘΕΣΕΙΣ: 


Κλάδος 

Ειδικότητα: 

ΘΕΣΕΙΣ 

ΠΕΙ 

ΔΙΟΙΚΗΤΙΚΩΝ - ΟΙΚΟΝΟΜΙΚΩΝ 

1 

ΠΕ 15 

ΔΑΣΚΑΛΩΝ 

(βαθμός Δ' - Α') 
2 

ΠΕ 16 

ΝΗΠΙΑΓΩΓΩΝ 

(βαθμός Δ' - Α') 
15 


ΣΥΝΟΛΑ: 

(βαθμός Δ' - Α') 
18 

Κλάδος 

Ειδικότητα: 

ΘΕΣΕΙΣ 

ΤΕ9 

ΒΡΕΦΟΝΗΠΙΟΚΟΜΙΑΣ 

5 

ΤΕ2 

ΚΟΙΝΩΝΙΚΩΝ ΛΕΙΤΟΥΡΓΩΝ 

(βαθμός Δ' - Α') 
1 


ΣΥΝΟΛΑ: 

(βαθμός Δ' - Α') 
6 

Κλάδος 

Ειδικότητα: 

ΘΕΣΕΙΣ 

ΔΕΙ 

ΔΙΟΙΚΗΤΙΚΩΝ 

2 

ΔΕ 8 

ΒΟΗΘΩΝ ΒΡΕΦΟΚΟΜΩΝ 

(βαθμός Δ' - Α') 


ΠΑΙΔΟΚΟΜΩΝ 

22 

ΔΕ 32 

ΜΑΓΕΙΡΩΝ 

(βαθμός Δ' - Α') 
5 


Σύνολα: 

(βαθμός Δ' - Α') 
29 

Κλάδος 

Ειδικότητα: 

ΘΕΣΕΙΣ 

ΥΕ 16 

ΕΡΓΑΤΩΝ ΚΑΘΑΡΙΟΤΗΤΑΣ 

8 


Σύνολα: 

8 


ΣΥΝΟΛΟ ΜΟΝΙΜΩΝ ΘΕΣΕΩΝ 61 

• Μετά την αποχώρηση για οποιονδήποτε λόγο των ΠΕ 
δασκάλων, οι θέσεις καταργούνται και μετατρέπονται σε 
θέσεις ΤΕ 9 βρεφονηπιοκομίας, οι οποίες από 5 θα γίνουν 
τελικά 7. 

Β. ΠΡΟΣΩΡΙΝΕΣ ΘΕΣΕΙΣ ΙΔΙΩΤΙΚΟΥ ΔΙΚΑΙΟΥ ΑΟ¬ 


ΡΙΣΤΟΥ ΧΡΟΝΟΥ: 

Κλάδος Ειδικότητα Θέσεις 

ΠΕ 16 ΝΗΠΙΑΓΩΓΩΝ 2 

ΣΥΝΟΛΟ: 2 

Γ. ΘΕΣΕΙΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 
Κλάδος Ειδικότητα Θέσεις 

ΔΙΑΦΟΡΩΝ ΕΙΔΙΚΟΤΗΤΩΝ 14 

ΣΥΝΟΛΟ: 14 


Η πλήρωση των θέσεων αυτών θα γίνεται σύμφωνα με 
τις ισχύουσες κάθε φορά διατάξεις και εγκυκλίους οδη¬ 
γίες που αφορούν στο προσωπικό αυτό". 

Άρθρο 7 

Διευθυντής 

Επιλογή Διευθυντού: 

Για την θέση του Διευθυντού του ως άνω Νομικού προ¬ 
σώπου επιλέγεται υπάλληλος με βαθμό Α η Β , των κλά¬ 
δων ΠΕ. 

Σε περίπτωση που δεν έχει ορισθεί από το Υπηρεσιακό 
Συμβούλιο, καθήκοντα ασκεί ο αρχαιότερος υπάλληλος 
των παραπάνω κλάδων. 

Τον Διευθυντή αναπληρώνει σε περίπτωση απουσίας ή 
κωλύματος, ο κατά βαθμό ανώτερος υπάλληλος των παρα¬ 
πάνω κλάδων και ο οποίος θα ορίζεται με απόφαση του Δ.Σ. 

Άρθρο 8 

Τυπικά προσόντα διορισμού 

Κλάδος ΠΕ Νηπιαγωγών ΠτυχίοήΔίπλωμαΑ.Ε.Ι.τηςημε- 
δαπής ή ισοτίμων σχολώντης ημεδαπής ή αλλοδαπής. 

Κλάδος ΠΕ Δασκάλων Πτυχίο ή Δίπλωμα Α.Ε.Ι. της ημε¬ 
δαπής ή ισοτίμων σχολώντης ημεδαπής ή αλλοδαπής. 

Κλάδος ΤΕ9 Βρεφονηπιοκόμων Πτυχίο ή Δίπλωμα Τ.Ε.Ι. 
της ημεδαπής ή ισοτίμων σχολώντης ημεδαπής ή αλλο¬ 
δαπής. 

Κλάδος ΤΕ2 Κοινωνικών Λειτουργών Πτυχίο ή Δίπλωμα 
Τ.Ε.Ι. της ημεδαπής ή ισοτίμων σχολών της ημεδαπής ή 
αλλοδαπής. 

Κλάδος ΔΕΙ Διοικητικών απόφοιτος εξαταξίου Γυμνα¬ 
σίου ή Λυκείου της ημεδαπής ή αλλοδαπής . 

Κλάδος ΔΕ 8 Βρεφοκόμων Παιδοκόμων απόφοιτος εξα¬ 
ταξίου Γυμνασίου ή Λυκείου. 

Κλάδος ΔΕ 32 Μαγείρων Πτυχίο μέσης σχολής μαγεί¬ 
ρων και ελλείψει αυτών απόφοιτος εξαταξίου Γ υμνασίου 
ή Λυκείου. 

Κλάδος ΥΕ16 Προσωπικού Καθαριότητας Απολυτήριο 
υποχρεωτικής εκπαίδευσης. 

Τα τυπικά προσόντα, οι περιορισμοί, η αστική ευθύνη, 
τα δικαιώματα, οι άδειες, οι μεταβολές στην υπηρεσιακή 
κατάσταση, οι ηθικές αμοιβές, τα πειθαρχικά αδικήματα, 
οι ποινές, η λύση της υπαλληλικής σχέσης, τα νοσήλεια 
και οποιοδήποτε άλλο θέμα αναγόμενο στην υπηρεσιακή 
κατάσταση των υπαλλήλων, διέπονται από τις διατάξεις 
του Ν. 1188/81, του Ν. 2190/94 , του Ν. 1586/86 και του 
Π.Δ/τος 37α/1987. 

Άρθρο 9 

Καθήκοντα Κλάδου ΤΕ 9 Βρεφονηπιοκόμων 

1. Φροντίζουν για τη σωστή ψυχοσωματική υγεία και 
ψυχοκινητική εξέλιξη των παιδιών, με πραγματοποίηση 
ατομικών προγραμμάτων, ανάλογα με την ηλικία τους. 

2. Εισηγούνται στο Προϊστάμενο του Τμήματος για τον 
έγκαιρο εφοδιασμό των αιθουσών με τα απαιτούμενα εί¬ 
δη και ευθύνονται για την είσοδο κάθε ατόμου σ’ αυτές. 

3. Απασχολούντο παιδιά σύμφωνα με το ημερήσιο πρό¬ 
γραμμα απασχόλησης. 

4. Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε υλι¬ 
κό που τους έχει διατεθεί. 

5. Παρακολουθούν τη διανομή στα παιδιά, που πραγμα¬ 
τοποιείται από το Βοηθητικό προσωπικό μαγειρείου και 
το Προσωπικό καθαριότητας Βοηθητικών εργασιών. 

6. Επίσης φροντίζουν τα παιδιά κατά την ώρα του φα¬ 
γητού. 

7. Διατηρούν επαφή με τους γονείς και τους ενημερώ¬ 
νουν για τη συμπεριφορά και την ψυχοσωματική υγεία 
των παιδιών τους. 

8. Βοηθούν τον Δ/ντή και τον Προϊστάμενο του Τμήμα¬ 
τος κατά τις ώρες που δεν απασχολούνται με τα παιδιά 
στη διοικητική και διαχειριστική εργασία και εκτελούν κά¬ 
θε άλλη εργασία σε περίπτωση έκτακτης ανάγκης με τις 
υποδείξεις των πιο πάνω. 

9. Οι υπάλληλοιτου κλάδου Βρεφονηπιοκόμων, εφόσον 
υπηρετούν σε τμήματα βρεφών, έχουν πέρα από τα προ- 
αναφερόμενα καθήκοντα και τα ακόλουθα: 

α) Φροντίζουν για την ικανοποίηση των ατομικών και 
σωματικών αναγκών των βρεφών (καθαριότητα, διατρο¬ 
φή)· 


β) Επιμελούνται του καθημερινού ιματισμού των βρε¬ 
φών που παραλαμβάνουν από τον Προϊστάμενο του Τμή¬ 
ματος , ευθυνόμενοι για κάθε απώλεια ή αδικαιολόγητη 
καταστροφή του. 

10. Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο που τηρείται από τον Προϊ¬ 
στάμενο του Τμήματος. 

Άρθρο 10 

Καθήκοντα Κλάδου ΔΕ 32 Μαγείρου 

1. Παραλαμβάνει από τον Προϊστάμενο του Τμήματος 
την αναγκαία ποσότητα τροφίμων και υπογράφει τα σχε¬ 
τικά δελτία εξαγωγής. 

2. Είναι υπεύθυνος για την επιμελημένη και έγκαιρη πα¬ 
ρασκευή του φαγητού, σύμφωνα με το ισχύον ποσοτολό- 
γιο και διαιτολόγιο. 

3. Φροντίζει για το σερβίρισμα του προγεύματος καιτου 
μεσημβρινού φαγητού. 

4. Είναι αποκλειστικά υπόλογος για τα μαγειρικά σκεύη 
και λοιπά είδη εστιάσεως που παραλαμβάνει από τον 
Προϊστάμενο του Τμήματος και οφείλει να φροντίζει για 
την καλή συντήρηση και καθαριότητα αυτών, καθώς και 
του χώρου του μαγειρείου, ευθυνόμενος για κάθε απώ¬ 
λεια ή αδικαιολόγητη καταστροφή τους. 

5. Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στον κα¬ 
τάλληλο χώρο αποθήκευσης αυτών και μεριμνά για τη 
διατήρηση της τάξης και της καθαριότητας του χώρου 
αυτού. 

6. Σε όλες αυτές τις παραπάνω εργασίες βοηθείται από 
το προσωπικό καθαριότητας βοηθητικών εργασιών, με 
υπόδειξη του Προϊσταμένου Τμήματος . 

7. Εκτελεί κάθε άλλη εργασία όταν υπάρχει έκτακτη 
ανάγκη, με υπόδειξη του Προϊσταμένου Τμήματος . 

8. Σε περίπτωση που απουσιάζει ο Προϊστάμενος Τμή¬ 
ματος ή ο αναπληρωτής αυτού, κρατά το δεύτερο κλειδί 
της αποθήκης. 

Άρθρο 11 

Καθήκοντα Κλάδου ΥΕ16 Προσωπικού Καθαριότητας 

1. Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του Σταθμού, εκτός του 
μαγειρείου και της αποθήκης. 

2. Είναι αποκλειστικά υπόλογοι για τον Γ ενικό Ιματισμό 
του Σταθμού που παραλαμβάνουν από τον Προϊστάμενο 
Τμήματος , εκτός εκείνου που χρησιμοποιείται από κάθε 
υπάλληλο των κλάδων Βρεφ/μίας ή Νηπ/γών και οφείλουν 
να μεριμνούν για την καλή συντήρηση, καθαριότητα και 
φύλαξη αυτού στον κατάλληλο χώρο αποθήκευσής του, 
ευθυνόμενοι για κάθε απώλεια ή αδικαιολόγητη κατα¬ 
στροφή του. 

3. Βοηθούν το μάγειρα, στην προετοιμασία του φαγη¬ 
τού των παιδιών. 

4. Φροντίζουν για την διανομή του φαγητού, παρευρί- 
σκονται δε στο χώρο της τραπεζαρίας και βοηθούν τους 
υπαλλήλους Βρεφ/μίας ή Νηπ/γών (προσωρινός), καθ’ 
όλη τη διάρκεια του φαγητού των παιδιών. 

5. Φροντίζουν μετά το τέλος του φαγητού, για τη συ¬ 
γκέντρωση και μεταφορά στο χώρο του μαγειρείου των 
ειδών εστιάσεως. 

6. Σε περίπτωση κωλύματος ή ασθένειας του υπαλλή¬ 
λου που έχει ορισθεί να ασκεί καθήκοντα μαγείρου και μη 
υπάρχοντος άλλου στον ίδιο κλάδο Βοηθητικού πρόσω- 

πικού μαγειρείου, εκτελούν εκ περιτροπής και τα καθήκο- 
ντατου μαγείρου, μέχριτηνπρόσληψη εκτάκτου υπαλλή¬ 
λου προς αναπλήρωση του κωλυόμενου ή ασθενούντος. 

7. Επιλαμβάνονται της καθαριότητας των παιδιών του 
νηπιακού τμήματος. 

8. Εκτελούν κάθε άλλη εργασία σε περίπτωση έκτακτης 
ανάγκης, με υπόδειξη του Προϊσταμένου Τμήματος. 

Άρθρο 12 

Αποδοχές 

Το προσωπικό θα αμείβεται σύμφωνα με όσα ορίζονται 
από τις κείμενες νομοθετικές διατάξεις με τα επιδόματα 
και τις παροχές των υπαλλήλων των ΟΤΑ. 

Άρθρο 13 

Σεμινάρια 

Για την καλύτερη εξάσκηση και επιμόρφωση των υπαλ¬ 
λήλων του Σταθμού και την ενημέρωσή τους σε καινού¬ 
ριες μεθόδους πρακτικής και εργασίας είναι απαραίτητη 
η συμμετοχή τους σε σοβαρά σεμινάρια στο εσωτερικό 
της χώρας ή το εξωτερικό. Το κόστος αυτών των συμμε¬ 
τοχών θα καλύπτεται από τον προϋπολογισμό του Οργα¬ 
νισμού . 

Άρθρο 14 

Υπερωρίες 

Εάν για τις ανάγκες εξυπηρέτησης του Σταθμού απαι¬ 
τηθεί επί πλέον υπηρεσιακή απασχόληση αυτή θα απο- 
φασίζεται νόμιμα, θα αποδεικνύεται όπως ορίζει ο νόμος 
και θα αμείβεται σύμφωνα με τις κείμενες νομοθετικές 
διατάξεις. 

Άρθρο 15 

Ειδικοί Κανόνες για το Προσωπικό 

1. Οι ώρες προσέλευσης και αποχώρησης του προσω¬ 
πικού του Νομικού Προσώπου καθορίζονται με απόφαση 
του Δ.Σ. και είναι ανάλογες με το ωράριο εργασίας και τις 
ώρες λειτουργίας των Τμημάτων. 

2. Απαγορεύεται η απομάκρυνση του προσωπικού από 
το χώρο εργασίας κατά τις εργάσιμες ώρες. Εφόσον συ¬ 
ντρέχουν ιδιαίτεροι σοβαροί λόγοι προσωπικοί ή υπηρε¬ 
σιακοί, επιτρέπεται ολιγόωρη απομάκρυνση του υπαλλή¬ 
λου, μετά από ειδική άδεια του Διευθυντή ή σε εξαιρετικά 
επείγουσες περιπτώσεις του Προϊσταμένου του Τμήμα¬ 
τος . 

3. Το προσωπικό δικαιούται διατροφής από το ίδιο φα¬ 
γητό που παρασκευάζεται για τα φιλοξενούμενα παιδιά. 
Η διατροφή αυτή δεν θεωρείται έμμεση μισθολογική πα¬ 
ροχή του προσωπικού, αλλά αποβλέπει στην εξυπηρέτη¬ 
ση της ομαλής λειτουργίας των Τμημάτων . Κατά συνέ¬ 
πεια δεν επιτρέπεται η χορήγηση φαγητού σε χρήμα ή σε 
είδος ή χωριστή παρασκευή φαγητού για το προσωπικό. 

4. Στο προσωπικό του Οργανισμού χορηγούνται τα 
προβλεπόμενα από την ισχύουσα νομοθεσία είδη ιματι¬ 
σμού. 

Άρθρο 16 

Οιπροβλεπόμενες από τον παρόντα οργανισμό Εσωτε¬ 
ρική Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις Τμήματα 


γίνεται πάντοτε με απόφαση του Προέδρου του Δ.Σ. του 
Ν.Π.Δ.Δ., ανάλογα με τις ανάγκες των υπηρεσιών, τα προ¬ 
σόντα των υπαλλήλων, τηνπείρα καιτις γνώσεις αυτών σε 
ειδικά αντικείμενα, κατά την οποία κατανομή θα εξετάζο¬ 
νται και τυχόν ειδικές ανάγκες των υπαλλήλων (μητέρες 
ανήλικων τέκνων, έγκυες γυναίκες, τόπος διανομής κλπ). 

Ο Προϊστάμενος Δ/νσεως και Τμήματος ορίζεται πάντο¬ 
τε με απόφαση Προέδρου του Δ.Σ. οι κρινόμενοι από το αρ¬ 
μόδιο Υπηρεσιακό Συμβούλιο υπάλληλοι αναπληρούμενοι 
σε περίπτωση απουσίας τους ή κωλύματος από τον κατά 
βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

ΑΚΡΟΤΕΛΕΥΤΙΟ ΑΡΘΡΟ 
Κάλυψη δαπάνης 

Από τις διατάξεις αυτής της απόφασης, προκαλείται 
δαπάνη σε βάρος του προϋπολογισμού οικονομικού 
έτους 2003, ο οποίος ενισχύεται από τους ΚΑΠ , τροφεία 
κλπ ύψους 1.400.000,00 € περίπου εφ' όσον προσλη- 
φθούν όλοι και για τα επόμενα οικονομικά έτη , το ύψος 
της οποίας δεν είναι δυνατόν να υπολογιστεί εκ των προ- 
τέρων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος 4 Νοεμβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

Αριθ. 15062 (6) 

Τροποποίηση της από 18.11.2003 Προκήρυξης για τη χο¬ 
ρήγηση αδειών ίδρυσης, εγκατάστασης και λειτουρ¬ 
γίας τηλεοπτικών σταθμών ελεύθερης λήψης τοπικής 
εμβέλειας" 

ΤΟ ΕΘΝΙΚΟ ΣΥΜΒΟΥΛΙΟ ΡΑΔΙΟΤΗΛΕΟΡΑΣΗΣ 

Έχοντας υπόψη: 

1. Τις διατάξεις του άρθρου 5Α, Μπαρ. 9 και 15 του Συ¬ 
ντάγματος. 

2. Τις διατάξεις του 4 παρ. 6 του Ν. 2863/2000 "Εθνικό 
Συμβούλιο Ραδιοτηλεόρασης και άλλες αρχές και όργα¬ 
να του τομέα παροχής ραδιοτηλεοπτικών υπηρεσιών" 
(ΦΕΚΑ'262/29.11.2000), όπως προστέθηκε με το άρθρο 
19 παρ. 1 Ν. 3051/2002 "Συνταγματικά κατοχυρωμένες 
αρχές, τροποποίηση και συμπλήρωση του συστήματος 
προσλήψεων στο δημόσιο τομέα και συναφείς διατάξεις" 
(ΦΕΚΑ'220/20.9.2002). 

3. Τιςδιατάξειςτωνάρθρων 1,2 καιδτου Ν. 2328/1995 
"Νομικό καθεστώς της ιδιωτικής τηλεόρασης και της το¬ 
πικής ραδιοφωνίας, ρύθμιση θεμάτων της ραδιοτηλεο¬ 
πτικής αγοράς και άλλες διατάξεις" (ΦΕΚ Α' 59/3.8.1995). 

4. Τις διατάξεις του Π. Δ. 234/2003 "Όροι και προϋπο¬ 
θέσεις για τη χορήγηση αδειών ίδρυσης, εγκατάστασης 
και λειτουργίας τηλεοπτικών σταθμών ελεύθερης λήψης" 
(ΦΕΚ Α'210/1.9.2003). 

5. Την 15587/Ε/26.8.1997 Κοινή Απόφαση των Υπουρ¬ 
γών Μεταφορών και Επικοινωνιών και Τύπου & Μέσων 
Μαζικής Ενημέρωσης, "Διαμόρφωση Χάρτη Συχνοτήτων 

και τεχνικές προδιαγραφές των ιδιωτικών τηλεοπτικών 
σταθμών για την παραγωγή, εκπομπή, μεταφορά, μετά¬ 
δοση και αναμετάδοση του τηλεοπτικού σήματος - Περιε¬ 
χόμενο τεχνικής μελέτης για χορήγηση αδείας ιδιωτικών 
τηλεοπτικών σταθμών" (ΦΕΚ Β" 785/1.9.1997). 

6. Την 60472/4.5.1998 Κοινή Απόφαση των Υπουργών 
Μεταφορών και Επικοινωνιών και Τύπου & Μέσων Μαζι¬ 
κής Ενημέρωσης, "Τροποποίηση του διαμορφωμένου 
Χάρτη Συχνοτήτων που αναφέρεται στην ιδιωτική τηλεό¬ 
ραση" (ΦΕΚ Β' 473/19.5.1998). 

7. Το γεγονός ότι η διαγωνιστική διαδικασία για τη χορή¬ 
γηση αδειών ίδρυσης, εγκατάστασης και λειτουργίας τη¬ 
λεοπτικών σταθμών ελεύθερης λήψης τοπικής εμβέλειας 
αφορά συγκεκριμένες θέσεις κύριων κέντρων εκπομπής 
και ης προσδιοριζόμενες ανά κέντρο θέσεις συχνοτήτων. 

8. Την ανάγκη να παραχωρηθεί η χρήση του δημοσίου 
αγαθού των συχνοτήτων βάσει των αρχών της ισότητας 
και αντικειμενικότητας και με διαδικασίες που διασφαλί¬ 
ζουν τη νομιμότητα, τη διαφάνεια και την ποιότητα στον 
ευρύτερο χώρο των μέσων μαζικής ενημέρωσης. 

9. Την ανάγκη διορθώσεως ενός λάθους στην από 


18.11.2003 προκήρυξη του Ε.Σ.Ρ. για τη χορήγηση αδει¬ 
ών ίδρυσης, εγκατάστασης και λειτουργίας τηλεοπτικών 
σταθμών ελεύθερης λήψης τοπικής εμβέλειας. 

10. Ότι από την παρούσα απόφαση δεν προκαλείται δα¬ 
πάνη σε βάρος του κρατικού προϋπολογισμού. 

ΤΡΟΠΟΠΟΙΟΥΜΕ 

Την από 18.11.2003 προκήρυξη του Ε.Σ.Ρ. για τη χορή¬ 
γηση αδειών ίδρυσης, εγκατάστασης και λειτουργίας τη¬ 
λεοπτικών σταθμών ελεύθερης λήψης τοπικής εμβέλειας 
που δημοσιεύθηκε στο ΦΕΚ 1724/Β /21.11.03 και ειδικό¬ 
τερα στο κεφάλαιο II.Β "Υποβολή της αιτήσεως", ως εξής: 

Οι ακόλουθες λέξεις του πρώτου εδαφίου:"... μέχριτην 
Τετάρτη 14 Ιανουάριου 2003..." διαγράφονται και τίθενται 
οι ορθές"... μέχριτην Πέμπτη 15 Ιανουάριου 2003...". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 2003 

Ο Πρόεδρος 
ΙΩΑΝΝΗΣ ΛΑΣΚΑΡΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




